Komisijos Sprendimas
1992 m. liepos 2 d.
paskiriantis "Animo" priimantįjį centrą
(92/373/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų, taikomų Bendrijos vidaus prekyboje tam tikrais gyvūnais ir produktais siekiant užbaigti kurti vidaus rinką [1], su paskutiniais pakeitimais, padarytais Direktyva 91/628/EEB [2], ypač į jos 20 straipsnio 3 dalį,
kadangi 1991 m. liepos 19 d. Komisija priėmė Sprendimą 91/398/EEB dėl veterinarijos tarnybas jungiančio kompiuterinio tinklo (Animo) [3];
kadangi siekiant užtikrinti sklandų kompiuterinio tinklo (Animo) veikimą, reikėtų numatyti naudotiną priimantįjį centrą; kadangi dėl šios priežasties 1991 m. gruodžio 3 d. Komisija priėmė Sprendimą 91/638/EEB dėl kompiuterinio tinklo "Animo" bendrojo priimančiojo centro paskyrimo [4];
kadangi kompanijos Eurokom priimantysis centras atitinka visas Sprendimo 91/638/EEB priede nustatytas technines specifikacijas ir pateikia visas tinkamam "Animo" tinklo veikimui nuo 1992 m. liepos 1 d. būtinas garantijas;
kadangi prireikus Direktyvos 90/425/EEB 20 straipsnio 3 dalyje numatyta tvarka vėliau bus nustatytos priimančiojo centro, Komisijos ir valstybių narių bendradarbiavimo sąlygos;
kadangi atsižvelgiant į paskirtosios įmonės pateiktą informaciją, ypač susijusią su finansiniais ir techniniais aspektais, šis sprendimas bus peržiūrėtas iškart, kai nustatant praktines detales bus susidurta su šioje srityje pasitaikančiais sunkumais;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Įmonės Eurokom priimantysis centras, įsikūręs adresu: Avenue de la Joyeuse Entrée 1, B-1050 Bruxelles, paskiriamas kompiuterinio tinklo "Animo" bendru priimančiuoju centru.
2 straipsnis
Šis sprendimas skirtas valstybėms narėms.
Priimta Briuselyje, 1992 m. liepos 2 d.